CELEX: 52010XX0331(01)
Language: sk
Date: 2010-03-31 00:00:00
Title: Rozhodnutie č. 788 z  9. októbra 2009 , ktorým sa začína konanie vo veci udelenia povolenia na vyhľadávanie a prieskum ropy a zemného plynu – podzemných prírodných zdrojov v zmysle článku 2 ods. 1 bodu 3 zákona o podzemných prírodných zdrojoch v bloku 1-14 Silistar nachádzajúcom sa na kontinentálnej plošine Bulharskej republiky a v jej výhradnej hospodárskej zóne v Čiernom mori a ktorým sa oznamuje, že povolenie bude udelené na základe verejnej súťaže

31.3.2010   
            
            
               SK
            
            
               Úradný vestník Európskej únie
            
            
               C 85/31
            
         ROZHODNUTIE č. 788
   z 9. októbra 2009,
   ktorým sa začína konanie vo veci udelenia povolenia na vyhľadávanie a prieskum ropy a zemného plynu – podzemných prírodných zdrojov v zmysle článku 2 ods. 1 bodu 3 zákona o podzemných prírodných zdrojoch v bloku 1-14 Silistar nachádzajúcom sa na kontinentálnej plošine Bulharskej republiky a v jej výhradnej hospodárskej zóne v Čiernom mori a ktorým sa oznamuje, že povolenie bude udelené na základe verejnej súťaže
   2010/C 85/12
   BULHARSKÁ REPUBLIKA
   RADA MINISTROV
   Podľa článku 5 bodu 2, článku 42 ods. 1 bodu 1 a článku 44 ods. 3 zákona o podzemných prírodných zdrojoch, v spojení s článkom 4 ods. 2 bodom 16 a 1 bodom 24a doplňujúcich ustanovení zákona o energetike
   RADA MINISTROV ROZHODLA TAKTO:
   
               1.
            
            
               Začne sa konanie vo veci udelenia povolenia na vyhľadávanie a prieskum ropy a zemného plynu v bloku 1-14 Silistar s rozlohou 6 935,57 km2 a súradnicami 1 až 11 uvedenými v prílohe.
            
         
               2.
            
            
               Povolenie uvedené v bode 1 sa udelí prostredníctvom verejnej súťaže.
            
         
               3.
            
            
               Povolenie na vyhľadávanie a prieskum sa udelí na päťročné obdobie, ktoré sa začne dňom nadobudnutia platnosti dohody o vyhľadávaní a prieskume. Na základe článku 31 ods. 3 zákona o podzemných prírodných zdrojoch možno toto obdobie predĺžiť.
            
         
               4.
            
            
               Verejná súťaž, ktorou sa rozhodne o udelení povolenia uvedeného v bode 1, sa bude konať 150 dní po uverejnení tohto rozhodnutia v Úradnom vestníku Európskej únie v budove Ministerstva hospodárstva, energetiky a cestovného ruchu na adrese ul. Triadica 8, Sofia, BULGARIA.
            
         
               5.
            
            
               Lehota na zakúpenie súťažných podkladov uplynie o 17.00 hod. v 120. deň po uverejnení tohto rozhodnutia v Úradnom vestníku Európskej únie.
            
         
               6.
            
            
               Lehota na predloženie žiadostí o účasť na verejnej súťaži uplynie o 17.00 hod. v 130. deň po uverejnení tohto rozhodnutia v Úradnom vestníku Európskej únie.
            
         
               7.
            
            
               Lehota na predloženie ponuky podľa súťažných podkladov uplynie o 17.00 hod. v 144. deň po uverejnení tohto rozhodnutia v Úradnom vestníku Európskej únie.
            
         
               8.
            
            
               Verejná súťaž si nevyžaduje prítomnosť uchádzačov.
            
         
               9.
            
            
               Cena súťažných podkladov sa stanovuje na 500 BGN. Súťažné podklady bude možné zakúpiť v miestnosti č. 802 budovy Ministerstva hospodárstva, energetiky a cestovného ruchu na adrese ul. Triadica 8, Sofia, BULGARIA, a to v rámci lehoty uvedenej v bode 5.
            
         
               10.
            
            
               Uchádzači musia spĺňať požiadavky článku 23 ods. 1 zákona o podzemných prírodných zdrojoch.
            
         
               11.
            
            
               Ponuky sa vyhodnotia na základe predložených pracovných programov, prostriedkov určených na ochranu životného prostredia a odbornú prípravu, ako aj bonusov a administratívnej a finančnej kapacity, ako sa uvádza v súťažných podkladoch.
            
         
               12.
            
            
               Účasť na verejnej súťaži je podmienená zložením zábezpeky, ktorá sa stanovuje na 10 000 BGN. Túto sumu je potrebné uhradiť v lehote uvedenej v bode 6 na bankový účet ministerstva hospodárstva, energetiky a cestovného ruchu, ktorý je uvedený v súťažných podkladoch.
            
         
               13.
            
            
               Uchádzačom, ktorým nebude umožnená účasť na verejnej súťaži, bude zábezpeka vrátená do 14 dní od ich informovania o tejto skutočnosti.
            
         
               14.
            
            
               Zábezpeka úspešného uchádzača prepadne a ostatným uchádzačom bude zábezpeka vrátená do 14 dní od uverejnenia rozhodnutia Rady ministrov o udelení povolenia na prieskum a ťažbu v Úradnom vestníku Bulharskej republiky.
            
         
               15.
            
            
               Prihlášky do verejnej súťaže a ponuky do verejnej súťaže sa predložia Ministerstvu hospodárstva, energetiky a cestovného ruchu, ul. Triadica 8, Sofia, BULGARIA, v bulharskom jazyku v súlade s požiadavkami článku 46 zákona o podzemných prírodných zdrojoch.
            
         
               16.
            
            
               Ponuky musia spĺňať požiadavky a podmienky uvedené v súťažných podkladoch.
            
         
               17.
            
            
               Verejná súťaž sa bude konať aj vtedy, ak sa účasť povolí len jednému uchádzačovi.
            
         
               18.
            
            
               Minister hospodárstva, energetiky a cestovného ruchu sa poveruje
               
                           18.1.
                        
                        
                           zaslaním toto rozhodnutia na uverejnenie v Úradnom vestníku Európskej únie, v Úradnom vestníku Bulharskej republiky a na webovej stránke Rady ministrov;
                        
                     
                           18.2.
                        
                        
                           zorganizovaním verejnej súťaže.
                        
                     
         
               19.
            
            
               Proti tomuto rozhodnutiu možno podať odvolanie na najvyšší súd pre administratívne záležitosti do 14 dní po jeho uverejnení v Úradnom vestníku Európskej únie.
            
         
      
         
            predseda vlády
         
         Boyko BORISOV
      
      
         
            generálny tajomník Rady ministrov
         
         Rosen ZHELYAZKOV
      
   
   
      PRÍLOHA
      
         ZOZNAM SÚRADNÍC
      
      Zemepisné súradnice (systém súradníc z roku 1950) bloku 1 až 14 „Silistar“:
      
                  1.
               
               
                  42° 48′ 43,999″ s. š.
               
               
                  28° 26′ 04,968″ v. d.
               
            
                  2.
               
               
                  42° 48′ 46,926″ s. š.
               
               
                  29° 07′ 28,811″ v. d.
               
            
                  3.
               
               
                  42° 11′ 23,914″ s. š.
               
               
                  29° 07′ 37,250″ v. d.
               
            
                  4.
               
               
                  41° 59′ 53,365″ s. š.
               
               
                  28° 19′ 31,334″ v. d.
               
            
                  5.
               
               
                  41° 58′ 54,165″ s. š.
               
               
                  28° 19′ 31,135″ v. d.
               
            
                  6.
               
               
                  41° 58′ 54,402″ s. š.
               
               
                  28° 06′ 56,901″ v. d.
               
            
                  7.
               
               
                  42° 25′ 29,736″ s. š.
               
               
                  28° 07′ 25,049″ v. d.
               
            
                  8.
               
               
                  42° 25′ 35,804″ s. š.
               
               
                  27° 56′ 08,903″ v. d.
               
            
                  9.
               
               
                  42° 41′ 47,106″ s. š.
               
               
                  27° 55′ 59,807″ v. d.
               
            
                  10.
               
               
                  42° 41′ 28,586″ s. š.
               
               
                  28° 25′ 54,941″ v. d.
               
            
                  11.
               
               
                  42° 48′ 43,999″ s. š.
               
               
                  28° 26′ 04,968″ v. d.